Here is a page extracted from Wikipedia that may contain CSS, HTML, and a lot of unformatted text.

Title: Skouds
Content: Skouds () īr miests Klaipiedas apskrėtie. 80 km i šiaurė nu Klaipiedas ė 2 km i pėitus nu Latvėjės robežiaus. Miests tor seniūnėjės statosa, tēpuogė īr apīlėnkiū seniūnėjes cėntros.

Pru Skouda tek Bartova, čė ana īr patvėnkta, diutuo miesta pėitvakariūs telkša Bartuvuos tvėnkėnīs. Vakarėnio pakraštio ēn Kretinguos - Priekolės gelžkėlis. Glabnė miestā bodīnkā sotelktė miesta cėntrė: Skouda Šventiausės Trejībės bažninčė, Skouda muziejos, pašts, koltūras nomā, savėvaldībė, kėik i šiaurė - rajuona cėntrėnė lėguonėnė, īr globuos nomā. I šiaurė nu miesta i Bartova itek Louba, vuo rītėnis miesta šmuots ēn Loubas kairioujo intako - Pošopio.

Skouds īr pėrmasā miests Lietuvuo, katros nusprendė rajuona savėvaldībės puosėdius vestė ne lietoviu, vuo žemaitiu kalba.

Istuorėjė 

Pėrma sīki Skouds pamėnavuots 1253 metās (kāp Scoden, Sckoden) - tumet uns priklausė Ceklė žemē. 1259 m. čė ivīka Lietuvuos ė Livonėjės mūšis - Skouda mūšis. 1572 m. gava miesta teisės, vieliau miesta valdė Sapiegas. 1914 m. nutėists gelžkėlė roužos - Rīga-Klaipieda. 1992 m. gegožės 6 d. Lietovuos Respoblėkas Atkoremuosės Tarības nutarėmo patvėrtėns miesta herbs.

Pavadėnėma kėlmie 

Miesta pavadėnėms kėla nu asmenvardė, da i daba tebesontės pavardies Skouds.

Švėitėma ėr ūgdėma īstaigas 

 P. Žadeikė gimnazėjė
 Bartuvuos vėdorėnė muokīkla
 Pradėnė muokīkla
 Lopšielis-daržielis

Žīmė žmuonis 

 Lietoviu kėlėma JAV radėjuoluogs Eugenėjos Gedgaugs (Eugenijus Gedgaugas; 1924-2006)
 Lietoviu kėlėma, gėmės ir augis Skoude, irkloutuojs Mindaugs Tobens (Mindaugas Tubinas 1994)

Nūruodas 
 Istuorėjė ė žemielapē
 Skouda rajuona seniūnėjės oficēlė svetainė

Puortėgrapėjės 

Žemaitėjės miestā
Skouda rajuona gīvenvėitės